Драги осмаци,

А сад мало и хемије на другачији начин... Верујем да је већина вас одгледала хемију данас на РТС. Молим вас да је у будуће пратите редовно јер ће се и наша комуникација и настава базирати на томе. Видели сте да је колегиница кренула нову област – Алкохоли (ако погледате уводу шему коју смо писали на почетку изучавања органске хемије, видећете да је нама остало још пар ствари о којима би требало по нешто да научимо, пре алкохола). Из тога разлога, **ваш први задатак је да истражите мало о Нафти и земном гасу** и доставите ми у форми која вама одговара (састав, пано, презентација... ако правите пано или неку презентацију на папиру, можете усликати и послати ми). Молим вас да се водите садржајем ове лекције из вашег уџбеника страна 110-113. Такође вам препоручујем кратки видео на ову тему <https://www.youtube.com/watch?v=7W15nSGtXkc&list=PL0C8un63omWiTwKr_fY_vWASXWTG_FxfP&index=26&t=0s>

**Неки од кључних појмова за ову тему су**: нафта, земни гас, фракциона дестилација и фракциона кондензације, рафинисање и крековање, безин, октански број, нафтна мрља (повезивање са градивом из биологије)...**Рок за овај задатак је петак 27.3.2020. Знате да ћете повратну информацију о вашим задацима добијати кроз електронски дневник у виду формативног оцењивања.**

Овај и све будуће задатке, али и питања, консултације, недоумице ми шаљите на мејл biologijahemijamh@gmail.com

Док ви будете радили на овом задатку, ја ћу вам спремати још неке материјале за наредне наставне јединице које су вам важне пре свега за завршни испит. Трудићу се, као што сам вам рекла и на почетку изучавање органске хемије, да се фокусирам у највећој мери на најосновније ствари које су вам важне за завршни испит.

Сигурна сам да знате колико је важно да свакодневно, по мало, будете у контакту са наставом/градивом, али свакодневно, но оно што је ипак у овом тренутку подједнако важно ако не и мало важније јесте да се чувате – физички и ментално. Пристетите се...прошле године смо кроз рад Вршњачког тима школе причали о менталном здрављу. Останите у контакту са вршњацима, за сада путем савремених дигиталних начина комуникације, разговарајте са члановима своје породице, читајте нешто и што нема везе са школом, слушајте музику, цртајте, водите неки свој дневник.. пишите...

Велики поздрав за све вас

Ваша наставница хемије Мирјана